A helyszínünk egy pici dél-balatoni falu, a somogyi dombok között megbújó Bálványos.
Ha maradnál az esti koncertek utáni tábortűzre és örömzenére, vagy benevezel az éjszakai filmvetítésekre is, érdemes lehet a fesztiválkempingben megszállnod 
Fesztiválkemping (SzellősRét, Bálványos)
Ha a rendezvény területén szeretnél sátrazni, olyan napijegyet vagy 4-napos bérletet vegyél, ami +SÁTORHELYET is tartalmaz!
Ha sátorhely nélküli napijegyet v. bérletet vettél, és mégis ott szeretnél kempingezni, mindenképp írj nekünk erről előre (e-mail, PM), ill. szólj érkezéskor!
Falusi szoba Bálványoson
A fesztivál idejére néhány bálványosi család is kiad szobákat. A Szellősréti Kisfesztivál infó facebook csoportban találhattok egymásra a házigazdákkal.
Vendégház / hotel / panzió a környéken
A booking oldalakon sok balatoni szálláshelyet fogtok találni a környéken. (Egy éjszakára nehéz szállást találni, többre könnyebb). Mielőtt szállást foglaltok, nézzétek meg térképen, hol is van Bálványos, hogy olyan helyet válasszatok, ahonnét könnyű lesz a közlekedés. Mi Kőröshegy, Balatonföldvár, esetleg Szántód, Zamárdi településeket ajánljuk.